CELEX: 31984R1438
Language: el
Date: 1984-05-24 00:00:00
Title: Κανονισμός (ΕΟΚ) αριθ. 1438/84 της Επιτροπής της 24ης Μαΐου 1984 περί παύσεως της αλιείας του σκουμπριού από πλοία με σημαία των Κάτω Χωρών

Avis juridique important

|

31984R1438

Κανονισμός (ΕΟΚ) αριθ. 1438/84 της Επιτροπής της 24ης Μαΐου 1984 περί παύσεως της αλιείας του σκουμπριού από πλοία με σημαία των Κάτω Χωρών  

Επίσημη Εφημερίδα αριθ. L 139 της 25/05/1984 σ. 0028 - 0028

***** ΚΑΝΟΝΙΣΜΟΣ (ΕΟΚ) αριθ. 1438/84 ΤΗΣ ΕΠΙΤΡΟΠΗΣ  της 24ης Μαΐου 1984  περί παύσεως της αλιείας του σκουμπριού από πλοία με σημαία των Κάτω Χωρών  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2057/82 του Συμβουλίου της 29ης Ιουνίου 1982 περί θεσπίσεως ορισμένων μέτρων ελέγχου των αλιευτικών δραστηριοτήτων που ασκούνται από σκάφη των κρατών μελών (1), όπως τροποποιήθηκε από τον κανονισμό (ΕΟΚ) αριθ. 1729/83 (2), και ιδίως το άρθρο 10 παράγραφος 3,  Εκτιμώντας:  ότι ο κανονισμός (ΕΟΚ) αριθ. 320/84 του Συμβουλίου της 31ης Ιανουαρίου 1984 περί καθορισμού, για ορισμένα αποθέματα ιχθύων και ομάδες αποθεμάτων ιχθύων που βρίσκονται στην αλιευτική ζώνη της Κοινότητας, του προσωρινού συνόλου επιτρεπομένων αλιευμάτων για το 1984, του προσωρινού μεριδίου αυτών των αλιευμάτων που χορηγείται στην Κοινότητα, της κατανομής του μεριδίου αυτού στα κράτη μέλη και των όρων υπό τους οποίους το σύνολο επιτρεπομένων αλιευμάτων είναι δυνατό να αλιευθεί (3), όπως τροποποιήθηκε από τον κανονισμό (ΕΟΚ) αριθ. 599/84 (4), προβλέπει τις ποσοστώσεις για το σκουμπρί για το 1984·  ότι, για να εξασφαλισθεί η τήρηση των διατάξεων που αφορούν τους ποσοτικούς περιορισμούς των αλιευμάτων αποθέματος για το οποίο υπάρχει ποσόστωση, είναι αναγκαίο να καθορίσει η Επιτροπή με κανονισμό την ημερομηνία κατά την οποία τα αλιεύματα που πραγματοποιούνται από πλοία που φέρουν σημαία κράτους μέλους θεωρείται ότι έχουν εξαντλήσει την ποσόστωση που έχει διατεθεί·  ότι, σύμφωνα με τις πληροφορίες που ανακοίνωσαν οι Κάτω Χώρες στην Επιτροπή, το σύνολο των αλιευμάτων σκουμπριού στα ύδατα των διαιρέσεων CIEM V b (ζώνη ΕΟΚ), VI, VII και VIII (ζώνη ΕΟΚ) από πλοία με σημαία των Κάτω Χωρών, έφθασε τις ποσοστώσεις που είχαν διατεθεί για το 1984· ότι οι Κάτω Χώρες απαγόρευσαν την αλιεία αυτού του αποθέματος από τις 22 Μαΐου 1984· ότι πρέπει, κατά συνέπεια, η ημερομηνία αυτή να κρατηθεί,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το σύνολο των αλιευμάτων σκουμπριού στα ύδατα των διαιρέσεων CIEM V b (ζώνη ΕΟΚ), VI, VII και VIII (ζώνη ΕΟΚ), από πλοία με σημαιά των Κάτω Χωρών ή νηολογημένα στις Κάτω Χώρες, εκτιμάται ότι έχει εξαντλήσει τις ποσοστώσεις που είχαν διατεθεί στις Κάτω Χώρες για το 1984.  Απαγορεύεται η αλιεία του σκουμπριού στα ύδατα των διαιρέσεων CIEM V b (ζώνη ΕΟΚ), VI, VII και VIII (ζώνη ΕΟΚ), καθώς επίσης και η μεταφόρτωση από πλοίο σε πλοίο και η εκφόρτωση του σκουμπριού που έχει αλιευθεί στις διαιρέσεις αυτές από πλοία με σημαία των Κάτω Χωρών ή νηολογημένα στις Κάτω Χώρες, από την ημερομηνία εφαρμογής αυτού του κανονισμού.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από τις 22 Μαΐου 1984.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 24 Μαΐου 1984.  Για την Επιτροπή  Γεώργιος ΚΟΝΤΟΓΕΩΡΓΗΣ  Μέλος της Επιτροπής  (1) ΕΕ αριθ. L 220 της 29. 7. 1982, σ. 1.  (2) ΕΕ αριθ. L 169 της 28. 6. 1983, σ. 14.  (3) ΕΕ αριθ. L 37 της 8. 2. 1984, σ. 1.  (4) ΕΕ αριθ. L 67 της 9. 3. 1984, σ. 10.